El Butlletí Oficial de l'Estat del dia 19 d'abril de 2018 ha publicat la Resolució d'11 d'abril de 2018, de la Subsecretaria, per la qual es publica l'Acord del Consell de Ministres de 6 d'abril de 2018, que aprova el Pla estratègic de la Inspecció de Treball i Seguretat Social per al període 2018-2020.
La Inspecció de Treball i Seguretat Social és un organisme autònom estatal, els Estatuts del qual van ser aprovats pel Reial decret 192/2018, de 6 d'abril, al qual correspon l'exercici de les funcions que la Llei 23/2015, de 21 de juliol, ordenadora del Sistema d'Inspecció de Treball i Seguretat Social encomana a la Inspecció de Treball i Seguretat Social, sens perjudici del que estableix respecte de les comunitats autònomes que, com Catalunya, han rebut el traspàs de la funció pública inspectora.
Entre les funcions encomanades a la Inspecció de Treball i Seguretat Social hi ha la vigilància i exigència del compliment de les normes legals i reglamentàries que regulen el Sistema de la Seguretat Social.
A aquest efecte, s'ha creat l' Oficina Nacional de Lluita contra el Frau, que és l'òrgan encarregat de l'impuls i la coordinació de l'aplicació de les mesures de lluita contra el treball no declarat, l'ocupació irregular, el frau a la Seguretat Social i les que es determinin, així com de la seva coordinació i integració en el conjunt de l'actuació inspectora.
La Inspecció de Treball i Seguretat Social va dur a terme, l'any 2017, un total de 1.012.232 actuacions inspectores, i va inspeccionar 539.624 centres de treball.
De resultes d'aquestes actuacions, s'han estès actes d'infracció per un import de 279 milions d'euros, i de liquidació per un import de 944 milions d'euros, han aflorat 86.989 ocupacions irregulars i 92.925 contractes de treball celebrats en frau de llei, que han estat transformats en indefinits.
En el període 2012-2017, la Inspecció de Treball i Seguretat Social va efectuar expedients liquidadors per un import de 6.160 milions d'euros, i van aflorar mig milió d'ocupacions irregulars.
En aquest mateix període es van fer 234.772 actuacions en matèria de control de prestacions de la Seguretat Social, i es van constatar 90.659 infraccions en aquesta matèria.
Per tant, la incidència de les actuacions inspectores en matèria de Seguretat Social és extraordinàriament important per al sosteniment del Sistema de Seguretat Social, tant pel que fa referència a la detecció d'irregularitats en la cotització com en la lluita contra l'economia submergida i l'ocupació irregular, especialment si tenim en compte que el total d'efectius (inspectors i sotsinspectors) no arriba als 2.000 en el total de l'Estat.
La ràtio a Espanya és d'un inspector/sotsinspector per cada 12.807 treballadors actius, aproximadament, un 28% per sota de la ràtio assenyalada per l'OIT, tal com s'indica en l' Informe del Consell Econòmic i Social (CES).
Pel que fa referència al nou Pla per als anys 2018 a 2020, es fixa com a objectiu estratègic, entre d'altres, millorar la garantia de compliment de la legislació en matèria de Seguretat Social, economia irregular i estrangeria, incloent-hi una línia estratègica específica per actualitzar el conveni de col·laboració amb l'Agència Estatal d'Administració Tributària, a fi de facilitar l'accés a nous canals d'informació per arribar a noves modalitats de frau en l'afiliació i la cotització a la Seguretat Social.
Altres línies estratègiques destacades en aquesta matèria, que seran objecte d'actuació per part de la Inspecció de Treball i Seguretat Social durant els quatre anys vinents, són les següents: